Igor Crnadak

**Igor Crnadak** (rođen 28. jula 1972) bosanskohercegovački je poduzetnik, novinar i političar. Generalni sekretar Partije demokratskog progresa (PDP) od 2011. godine.

## Mladost 
Igor Crnadak je rođen 28. jula 1972. kao sin Mihaila i Ljubice Crnadak u Zadru. 1987. godine je završio osnovnu školu u Banja Luci, nakon čega je u tom gradu završio gradsku gimnaziju 1991. godine. Nakon što je završio gimnaziju, Crnadak je od 1992. do 2001. godine bio urednik banjalučkog radija "BIG". Paralelno sa tim je bio 1996. i 1997. godine dopisnik "Glasa Amerike", te radio honorarno za "Radio Banja Luka" u Banja Luci. 1998. godine Crnadak je osnovao "Ortačko društvo Braniko" (OD Braniko), gdje je od 2001. do 2004. godine bio komercijalni direktor. Nakon toga, Crnadak je sedam mjeseci radio kao ekonomski savjetnik za marketing i prodaju u "AD Fabrika duvana Banja Luka", nakon čega je kratko ponovo radio kao direktor u "OD Braniko" u Banja Luci. 2004. godine je Crnadak diplomirao na Ekonomskom fakultetu Univerziteta u Banja Luci, te trenutno pohađa postdiplomske studije na smjeru Svjetska tržišta i Evropska unija na Ekonomskom fakultetu u Banja Luci. Osim bosanskog i srpskog, Igor Crnadak govori engleskim jezikom.

## Karijera 
### Stranačka karijera 
Igor Crnadak je od 1999. godine član Partije demokratskog progresa (PDP). , a od 2001. do 2004. godine Crnadak je bio portparol te partije. Nakon toga, Crnadak je 2005. godine imenovan za izvršnog direktora u PDP-u. Četiri godine nakon toga, 2009. godine, Crnadak je postao sekretar za međunarodne odnose te stranke. Od 2011. godine, Crnadak je generalni sekretar Partije demokratskog progresa (PDP).

### Politička karijera 
Prvu političku poziciju Igor Crnadak dobio 2000. godine, kada je bio šef kluba zastupnika PDP-a u Skupštini Grada Banja Luke. Crnadak je bio na toj funkciji do 2004. godine, nakon čega je 2006. godine bio član Komisije za evropske integracije Narodne skupštine Republike Srpske. Od 2007. do 2009. godine Crnadak je bio zamjenik ministra odbrane Muhameda Ibrahimovića, te je bio zadužen za međunarodnu saradnju Ministarstva odbrane BiH. Paralelno sa tim je i u istom perodu bio na funkciji predsjednika Koordinacionog tima Bosne i Hercegovine za NATO integracije. Od 31. marta 2015. godine Crnadak je na funkciji ministra vanjskih poslova Bosne i Hercegovine u sklopu vlade između Srpske demokratske stranke (SDS), Stranke demokratske akcije (SDA), Hrvatske demokratske zajednice BiH (HDZ BiH) i Partije demokratskog progresa (PDP), na čijem je čelu Denis Zvizdić.

#### Stav o genocidu u Srebrenici 
Igor Crnadak je, kao i većina ostalih političara u Republici Srpskoj, protiv usvajanja Rezolucije o srebreničkom genocidu. On misli, da bio usvajanje britanske Rezolucije o Srebrenici dovelo do novih političkih podjela u Bosni i Hercegovini, te da treba da se nađe jedan drugi način, kako bi se odala počast žrtvama.

## Porodica 
Igor Crnadak je oženjen sa Đurđicom Crnadak, sa kojom ima dvoje kćerke: Mihaelu i Helenau Trenutno živi sa njima u Banja Luci.

## Reference 
Kategorija:Biografije, Zadar
Kategorija:Bosanskohercegovački ministri vanjskih poslova
Kategorija:Rođeni 1972.
Kategorija:Bosanskohercegovački ministri
Kategorija:Političari Partije demokratskog progresa
Kategorija:Bosanskohercegovački novinari
Kategorija:Bosanskohercegovački političari
Kategorija:Živi ljudi
Kategorija:Političari Republike Srpske
Kategorija:Bivši studenti Univerziteta u Banjoj Luci